Wieħed minn kull sitt votanti (16%) jiddispjaċih tal-mod kif ivvota fl-elezzjoni ġenerali tal-2017. 5% minnhom ivvutaw lill-PN u 85% lill-PL. Dan l-istħarriġ sar bejn nofs Lulju u l-bidu t'Awwissu mill-kumpanija Misco. Ipparteċipaw fih 563 persuna. L-istħarriġ jindika li 5.8% ta' dawk li vvutaw lill-PL fl-2017 jivvutaw lill-PN li kieku tissejjaħ elezzjoni llum. Min-naħa l-oħra, 3.1% ta' dawk li vvutaw lill-PN fl-2017 jivvutaw lill-PL li kieku tissejjaħ elezzjoni llum. Dan hu indikattiv ta' mewġa favur il-PN ta' madwar 2%, li tnaqqas id-distakk miksub fl-elezzjoni ġenerali tal-2017 għal 8%. Erba' snin ilu, il-PL, dak iż-żmien immexxi minn Joseph Muscat, rebaħ l-elezzjoni b'54.83% b'kuntrast mal-PN li kiseb 43.34%. Apparti hekk, l-istħarriġ juri li 46% tal-parteċipanti beħsiebhom ma jivvutawx jew għadhom ma ddeċidewx iridux jivvutaw jew le. Minn dawk li beħsiebhom jivvutaw, 28% se jivvutaw lill-PL filwaqt li 25% se jivvutaw lill-PN. Filwaqt li inqas minn 1% se jivvutaw għal partiti oħra, 13% qalu li mhux se jivvutaw u 33% ma esprimewx l-opinjoni tagħhom. L-intenzjonijiet tal-votazzjoni: Dan jikkuntrasta ma' diversi stħarriġiet ippubblikati fix-xhur li għaddew, li wrew lill-PL fuq quddiem sew tat-tiġrija. Fl-iżjed stħarriġ riċenti tal-MaltaToday, il-PL qiegħed minn ta' quddiem bi 13-il punt, filwaqt li stħarriġ tat-Times of Malta ppubblikat f'Lulju wkoll isemmi 15-il punt mhux 13, favur il-PL. Id-distakk iżgħar fl-istħarriġ tal-Misco jidher li nkiseb b'żieda ta' nies li vvutaw lill-PL fl-2017 li issa qegħdin jgħidu li mhux se jivvutaw jew li ma ddikjarawx l-intenzjoni tagħhom biex jivvutaw. F'Ġunju Stħarriġ: Distakk ta' madwar 48,000 vot bejn il-partiti 29% milli vvutaw għall-PL fl-2017 jiddispjaċihom L-istħarriġ juri li kważi wieħed minn kull tliet Laburisti (29%) li vvutaw lill-Partit Laburista fl-elezzjoni bikrija tal-2017 jiddispjaċihom li għamlu dan. Dan filwaqt li 3% tal-parteċipanti fl-istħarriġ li vvutaw lill-Partit Nazzjonalista jiddispjaċihom għall-mod kif ivvutaw. Minn dawk li għandhom dispjaċir fuq il-vot tagħhom, 6% jippreferu lill-Prim Ministru u Mexxej tal-PL Robert Abela, filwaqt li 18% jippreferu lill-Kap tal-Oppożizzjoni Bernard Grech. Minn dawk li jippreferu lil Abela, 2% biss jiddispjaċihom dwar kif ivvutaw fl-aħħar elezzjoni, u 12% minn dawk li jippreferu Grech jiddispjaċihom ta' kif ivvutaw. Madankollu, l-istħarriġ tal-Misco juri li dawk il-votanti Laburisti li wrew diżappunt b'kif ivvutaw fl-aħħar elezzjoni xorta waħda ma mxewx għall-PN. F'April Stħarriġ politiċi juru lil Robert Abela u l-PL irkupra lura l-popolarità Abela aktar popolari mill-PL Punt interessanti ieħor li juri l-istħarriġ huwa li l-Prim Ministru Robert Abela hu iżjed popolari mill-partit tiegħu, filwaqt li 34% tal-parteċipanti qalu li jafdaw lill-Mexxej Laburista. Min-naħa l-oħra, Bernard Grech huwa inqas popolari mill-Partit Nazzjonalista. Huwa kiseb 11-il punt inqas minn Abela, billi jgawdi mill-fiduċja ta' 23% tal-parteċipanti tal-istħarriġ. Madankollu, 23% qalu li ma jafdaw lill-ebda minnhom, u 20% ma esprimewx opinjoni dwar dan. Minn dawk li qalu li se jivvutaw għall-PN, 5% biss jafdaw lil Abela, u 1% biss minn dawk li se jivvutaw għall-PL jafdaw lil Grech. 9% tal-persuni li ma tawx kumment dwar il-mexxejja politiċi jew qalu ma jippreferu lill-ebda minnhom, qalu li se jivvutaw għall-PN u 4% għall-PL. F'Jannar Is-sitwazzjoni politika fil-pajjiż simili għall-elezzjoni tal-2017 – stħarriġ Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_611e2defe29ba_rand.td-a-rec-img{text-align:left}.td_uid_3_611e2defe29ba_rand.td-a-rec-img img{margin:0 auto 0 0}